Smiljko Sokol
<s>Prof. dr. sc. Smiljko Sokol (Zagreb, 25. studenog 1940.), hrvatski pravnik, sveučilišni profesor, političar, bivši ministar, saborski zastupnik, sudac i predsjednik Ustavnog suda Republike Hrvatske.</s>

<s>Diplomirao je na Pravnom fakultetu u Zagrebu 1964.</s><s>Na istom fakultetu stekao znanstveni stupanj doktora pravnih znanosti iz područja ustavnog prava 1976. godine.</s><s>Od 1965. radi na Pravnom fakultetu Sveučilišta u Zagrebu, najprije kao asistent, pa docent, izvanredni i redoviti profesor te predstojnik Katedre za ustavno pravo.</s><s>Od 1983. do 1985. prodekan, a od 1989. do 1991. dekan Pravnog fakulteta Sveučilišta u Zagrebu.</s>

<s>Jedan od stručnih autora i član Ustavne komisije Sabora Republike Hrvatske i Ustavotvorne komisije Predsjedništva Republike Hrvatske te svih njihovih radnih skupina za izradu prvog Ustava Republike Hrvatske 1990. godine.</s><s>Od 1990. sudjelovao na stručnom oblikovanju novog hrvatskog zakonodavstva u području javnog prava.</s>

<s>Od 1992. do 1993. godine bio je ministar bez lisnice u Vladi Republike Hrvatske, savjetnik predsjednika Republike Hrvatske za ustavnopravna pitanja, zastupnik u trećem sazivu Zastupničkog doma Hrvatskog sabora, potpredsjednik Odbora za Ustav, Poslovnik i politički sustav Zastupničkog doma Hrvatskog sabora.</s>

<s>Bio je sudac Ustavnog suda Republike Hrvatske od 1999. do 2007., a u razdoblju od 1999. do 2003. bio je i njegov predsjednik.</s>

<s>Autor osam knjiga iz područja ustavnog prava i političkih znanosti te više od 120 znanstvenih i stručnih radova.</s><s>Redoviti član-utemeljitelj Akademije pravnih znanosti Hrvatske.</s><s>Član Société de legislation comparé iz Pariza, Francuska, od 1985.</s><s>Predavač i gost-predavač na više poslijediplomskih studija Pravnog fakulteta Sveučilišta u Zagrebu, Pravnog fakulteta Sveučilišta u Ljubljani i Fakulteta političkih znanosti Sveučilišta u Zagrebu.</s><s>Organizator, predavač i sudionik brojnih znanstvenih i stručnih domaćih i međunarodnih savjetovanja, seminara i drugih skupova.</s><s>Nositelj je državnih odlikovanja: Red hrvatskog pletera, Red Danice hrvatske s likom Ruđera Boškovića, Red hrvatskog trolista, Red kneza Trpimira s ogrlicom i Danicom.</s>

<s>Ostao je upamćen po izjavi da novac nije imovina.</s><s>Tom izjavom je pokušao opravdati neprijavljenu ušteđevinu obitelji Tuđman.</s>

<s>Izvori</s>

<s>Hrvatski pravnici
Hrvatski političari
Suci Ustavnog suda Republike Hrvatske
Ministri u Vladi Republike Hrvatske
Članovi Hrvatske demokratske zajednice</s>

